मृणाल के मुताबिक उसने पदक पाने के लिए अपना सबकुछ झोंक दिया था उसने ना सिर्फ शारीरिक तौर पर बल्कि मानसिक तौर पर भी तय कर लिया था कि वो यहां से मेडल लेकर ही लौटेगा। उनको मालूम था कि अगर वो यहां जीते तो उनको सरकारी नौकरी मिल सकती है। जो उनके जीवन में वित्तीय स्थिरता ला सकती है। उन्होने रेलवे की टीम को भी देखा था जो घंटो अभ्यास में जुटे रहते थे और यही चीज मृणाल अपने साथ जोड़ना चाहते थे। इससे पहले जब भी मृणाल किसी सरकारी नौकर के लिए आवेदन करते तो उनको बोला जाता कि उनकी उम्र ज्यादा है, लेकिन अब पदक जीतने के बाद उम्मीद बंधी है कि उनको सरकारी नौकरी मिल जाएगी। हालांकि अब भी वो नौकरी की तलाश में हैं। मृणाल अपनी स्नातक की डिग्री पाने के करीब है क्योंकि वो जानता है कि किसी भी नौकरी के लिए ये जरूरी है। मृणाल के मुताबिक जब भी परीक्षाएं होती हैं तो उस वक्त कोई ना कोई टूर्नामेंट चल रहा होता है ऐसे में वो परीक्षाएं नहीं दे पाता। मृणाल की तारीफ उसके सीनियर भी करते हैं बावजूद इसके वो पढ़ाई के साथ कोई समझौता नहीं करना चाहता। उसकी तमन्ना अंतरराष्ट्रीय स्तर पर खेलने की है।